“થોડા અઠવાડિયા પછી, મેં મેનેજમેન્ટને વાત કરી,” સુનીલે વાત ચાલુ રાખતા કહ્યું, “તેઓએ મને સંદેશને મારી સાથે રાખવાની અને એ જ રસોડામાંથી જમાડવાની મંજુરી આપી. મેં તેને અહી એક નાની નોકરીએ રાખવાનો પ્રયત્ન કર્યો કારણકે તે હવે બિલકુલ સ્વતંત્ર રીતે છોડને પાણી રેડી શકે તેમજ માર્ગ વાળી શકે તેમ હતો. તે હવે પોતાની જાતે સ્નાન કરીને કપડા પણ પહેરી શકતો હતો. હું જયારે મારા ઘરે – કે જે બાજુના ગામમાં હતું- જાઉં ત્યારે તેને મારી સાથે લઇ જતો. તેને ઘરે તો વળી વધારે મજા આવતી.”